

**Қазақстан Республикасы Iшкi iстер министрлiгiнiң Ақпарат орталығын құру және iшкi iстер органдарының кезекшi бөлiмдерiн нығайту туралы**

Қазақстан Республикасы Үкiметiнiң Қаулысы 1995 жылғы 15 желтоқсандағы N 1731

      Қазақстан Республикасы iшкi iстер органдарының қалыпты жұмыс
iстеуiн қамтамасыз ету мақсатында Қазақстан Республикасының Үкiметi
қаулы етедi:

      1. Қазақстан Республикасы Iшкi iстер министрлiгiнiң жанынан
басқарма құқығындағы Ақпарат орталығы құрылсын.

      2. Қазақстан Республикасының Қаржы министрлiгi Қазақстан
Республикасының Iшкi iстер министрлiгiне қажеттi техникалар сатып
алуға 1.0 (бiр) млн. теңге бөлсiн, сондай-ақ 1995 жылға және одан
кейінгi жылдарға Ақпарат орталығын құрып, оның жұмыс iстеуi үшiн 37
адам және iшкi iстер органдарының кезекшi бөлiмдерiн нығайту үшiн -
48 адам штат саны мен оларды ұстау үшiн қаражат көздесiн.

      3. Қазақстан Республикасы облыстарының, қалаларының,
аудандарының әкiмдерiне облыстардың iшкi iстер басқармаларында штат
саны 10-16 адам, қалалық, аудандық iшкi iстер органдарында штат саны
1-2 адам есебiнде жергiлiктi жерлерде Ақпарат орталығының
бөлiмшелерiн құру үшiн жергiлiктi бюджет есебiнен қаражат бөлiп,
құрылған бөлiмшелердi қажеттi техникамен қамтамасыз ету ұсынылсын.

 Қазақстан Республикасының
 Премьер-Министрiнiң
 бiрiншi орынбасары

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК